Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 604

10. évfolyam Évi óraszám: 222 óra Belépõ tevékenységformák Önálló munkavégzés laboratóriumi körülmények között. Az egyes labormûveletek elvégzése bemutatás, magyarázat, szöveges, képi és egyéb ismeretforrások alapján. A saját munka elemzése, korrigálása, az eredmények ellenõrzése, értékelése. A munka örömének felfedeztetése a tanulók sikerélményhez juttatásával, könnyen elvégezhetõ, egyszerû mûveletek által. A Vegyipari szakmai alapozó ismeretekben tanult kémiai ismeretek és számítások ismétlése. A munkamûveletek tervezése, szervezése, egyéni és csoportos munka. A tanult ismeretek alkalmazása feladathelyzetekben a hétköznapi életben és a látogatások során. Témakörök Tartalmak Fizikai jellemzõk mérése Olvadáspont, forráspont, folyadékok sûrûségének meghatározása, az eredmény irodalmi adattal történõ összehasonlítása. Laboratóriumi mûveletek Hõátadási mûveletek végrehajtása. Alapvetõ elválasztási mûveletek végrehajtása. Laboratóriumi tisztítás szûréssel, derítéssel. Bepárlás, kristályosítás végrehajtása. Szervetlen preparátumok készítése Recept alapján egyszerû szervetlen preparátumok készítése, a preparátumkészítés jellemzõ mûveletei: lecsapás, kristályosítás, szûrés, csapadék mosása, csapadék szárítása. Termelési százalék kiszámítása. Szervetlen anyagok egyszerû minõségi elemzése A leggyakoribb ionok azonosítása jellemzõ reakcióik alapján: ezüst-, ólom-, réz(II)-, higany(II)-, vas(III)-, nikkel-, kobalt-, mangán-, kalcium-, kálium-, nátrium- és oxóniumionok, valamint klorid-, bromid-, jodid-, szulfid-, szulfát-, karbonát-, nitrát-, hidroxidionok egyszerû elemzése. A továbbhaladás feltételei A tanulók maradéktalanul tartsák be a munka-, a környezet-, és a tûzvédelmi tevékenységükre vonatkozó egyéb magatartási szabályokat, továbbá az alapvetõ laboratóriumi eszközök és mérõeszközök használatának szabályait. Leírás alapján önállóan állítsanak össze a laboratóriumi mérésekhez szükséges készülékeket, válasszák ki a munkavégzéshez szükséges eszközöket, anyagokat, mûszereket, munkavédelmi felszereléseket, ezeket szakszerûen használva végezzenek el egyszerû laboratóriumi mûveleteket, készítsenek recept alapján egyszerû szervetlen preparátumokat, azonosítsák a fontosabb ionokat. Tudják ismertetni a fizikai jellemzõk mérési elvét. Feladatokban jól alkalmazzák a fizikai alapmennyiségeket, jellemzõket és azok mértékegységeit. Képesek használni a kémiai táblázatokat, grafikonokat és a kémiai jelrendszert. Tudják megszervezni az elvégzendõ feladatokat, ellenõrizzék munkájukat, értékeljék és rögzítsék munkájuk tapasztalatait, eredményeit. Feladatokban jól alkalmazzák a fizikai alapmennyiségeket és jellemzõket, használják a kémiai jelrendszert. Helyes eredményre jutva végezzék el a laboratóriumi munkákkal kapcsolatos számításokat. SZAKMAI ALAPOZÁS A VEGYIPAR SZAKMACSOPORTRA „B” változat

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes